31/12/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación da corrección de erros no acordo de revisión/modificación do sistema de clasificación profesional actualmente vixente para o persoal laboral municipal ao servizo do Concello de Teo da provincia de A Coruña

Logo de constituirse a comisión negociadora do convenio colectivo do persoal laboral ao servizo do Concello de Teo da provincia de A Coruña (Código de convenio Número 15004742012010), subscríbese o acordo de revisión/modificación do sistema de clasificación profesional actualmente vixente para o persoal laboral municipal ratificado polo Pleno da Corporación o 31 de maio de 2017 e corrixido polo Pleno da Corporación o 27 de setembro de 2017. Con data 21 de novembro de 2018 publícase no BOP de A Coruña (BOP número 222, de 21 de novembro) o acordo de revisión/modificación do sistema de clasificación profesional actualmente vixente para o persoal laboral municipal. Con data 19 decembro de 2018 achégase escrito de corrección de erros na documentación remitida polo Concello de Teo e publicada o 21 de novembro de 2018 no BOP, polo que, de acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición da corrección de erros no acordo de revisión/modificación do sistema de clasificación profesional actualmente vixente para o persoal laboral municipal ao servizo do Concello de Teo da provincia de A Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscrición da corrección de erros no acordo de revisión/modificación do sistema de clasificación profesional actualmente vixente para o persoal laboral municipal ao servizo do Concello de Teo da provincia de A Coruña no rexistro de convenios e acordos colectivos de traballo da Comunidade Autónoma de Galicia.2. A remisión da corrección de erros no acordo de revisión/modificación do sistema de clasificación profesional actualmente vixente para o persoal laboral municipal ao servizo do Concello de Teo da provincia de A Coruña ó Boletín Oficial da provincia da Coruña para a súa publicación. A Coruña, 26 de decembro de 2018 O xefe territorial de economía, emprego e industria Maria Iliana Saenz Miera De Sagarra En data 21 de novembro de 2018, no BOP da Coruña nº 222, publicouse a revisión/modificación do sistema de clasificación profesional actualmente vixente para o persoal laboral municipal do Concello de Teo. Detectado un erro nas implicacións/consecuencias que é preciso proceder a corrixir, onde di: – “Estar en posesión da titulación mínima requirida, con carácter xeral, para o ingreso no grupo C2 (título de graduado en Educación Secundaria Obrigatoria, ou equivalente) ou, no seu defecto, dunha antigüidade mínima, no Concello de Teo, en prazas adscritas ao dito grupo C2, de cinco anos.” Debe dicir: – “ Estar en posesión da titulación mínima requirida, con carácter xeral, para o ingreso no grupo C2 (título de graduado en Educación Secundaria Obrigatoria, ou equivalente) ou, no seu defecto, dunha antigüidade mínima, no Concello de Teo, en prazas adscritas ao dito grupo C3, de cinco anos. ” Á vista do exposto, procédese a a corrixir o mencionado erro, quedando o texto definitivo do acordo tal e como se establece a continuación: REVISIÓN/MODIFICACIÓN DO SISTEMA DE CLASIFICACIÓN PROFESIONAL ACTUALMENTE VIXENTE PARA O PERSOAL LABORAL MUNICIPAL Considerando a existencia dunha reivindicación laboral reiterada, por parte do Colectivo de traballadores/as que prestan servizo no Concello, baixo a categoría de Operario Especialista (e que ten sido trasladada, formalmente, pola súa representación legal —Comité de Empresa—); reclamación laboral que se basea na asunción/prestación, por parte dos traballadores adscritos a esta categoría de Operario Especialista, e no seu desempeño laboral ordinario/habitual, de funcións/tarefas que, ao seu entender, excederían da delimitación profesional inherente á mesma e que, polo tanto, resultarían propias dunha categoría superior. Tendo en conta, asemade, o compromiso adquirido, polo Goberno Municipal, ao respecto do tratamento, e estudo, desta problemática e reclamación laboral. E téndose considerado, concretamente, que dita problemática se derivaría da actual inadecuación entre a dita categoría de Operario Especialista e a realidade e características profesionais/funcionais definitorias do desempeño laboral ordinario, e continuado, dos traballadores/as que na mesma se integran; de tal xeito que, lonxe de tratarse dunha mera casuística/circunstancia puntual, estaría directamente relacionada coa propia definición formal e estrutural do sistema de clasificación actualmente vixente (e previsto no Convenio Colectivo). Considerando, así, e por todo o anteriormente exposto, que estaríamos, pois, ante o tratamento dunha cuestión directamente vinculada coa aplicación e interpretación do previsto no Convenio Colectivo (concretamente no referido á regulación do sistema de clasificación profesional) e que, polo tanto, se correspondería coas competencias que, con arranxo ao previsto na Lexislación Laboral ordinaria (artigos 85 e 91 do ET), así como no propio Convenio Colectivo do Concello (artigo 13), resultarían propias da súa Comisión Paritaria de Control e Seguimento (prevista no antedito artigo 13); todo ilo sen prexuízo de que, acordo que finalmente se adopte, por esta Comisión, a este respecto, deba ser obxecto de remisión, aos efectos do seu estudo e, de ser o caso, aprobación, por parte da Comisión Negociadora do Convenio (que, no caso de Teo, e segundo o previsto no artigo 34 do Convenio, adopta a nomenclatura de Mesa de Negociación do Convenio Colectivo do Persoal Laboral), en tanto que órgano competente/lexitimado para a aprobación/modificación do referido Convenio. Á vista do que se vén de expoñer, preséntase o seguinte acordo referente á proposta de revisión/modificación do sistema de clasificación profesional actualmente vixente para o persoal laboral municipal, adoptado pola Comisión de Control e Seguimento do Convenio colectivo do Concello en data 17/11/2016, ratificado pola Mesa de Negociación do Convenio Colectivo do Persoal Laboral de data 17/01/2017, aprobado así mesmo, polo Pleno da Corporación na súa sesión de data 31/05/2017, corrixido polo pleno da Corporación na sesión de data 27/09/2017 cuxos termos, alcance e implicacións se detallan a continuación; 1º.- OBXECTO e CONTIDO.- Proponse unha modificación do sistema de clasificación profesional actualmente vixente, previsto no artigo 67 e Anexo I do Convenio Colectivo do Persoal Laboral ao Servizo do Concello de Teo, co alcance e obxecto que deseguido se especifican; • Proceder a incorporar, dentro do Grupo Profesional C2, unha nova categoría profesional denominada “OFICIAL DE 1ª”, que resultaría substitutiva da anterior categoría profesional de OFICIAL. • Proceder a incorporar, dentro do Grupo Profesional C2, de dúas novas categorías profesionais denominadas “OFICIAL DE 2ª ” e “ AUXILIAR DE XARDINERÍA”, que resultarían substitutivas da anterior categoría de Operario Especialista (que, non obstante, seguiría a contemplarse, dentro grupo profesional C3/A. P., pero baixo a condición de “categoría a extinguir”) 2º.- IMPLICACIÓNS/CONSECUENCIAS.- Criterios de integración na nova clasificación profesional.- − Con carácter xeral, integrarase nestas novas categorías profesionais aquel persoal municipal que ingrese/acceda a prazas/postos adscritos ás mesmas (tralos procedementos de novo ingreso, promoción interna e/ou provisión pertinentes); resultando esixible, en todo caso, a titulación mínima requirida para o acceso ao Grupo C2, xunto coa formación complementaria e/ou restantes requisitos específicos que, no seu caso, poidan contemplarse nas respectivas bases reguladoras dos procesos selectivos/de provisión. − Sen prexuízo do anteriormente previsto, contemplarase un proceso extraordinario de integración, nas devanditas categorías profesionais de nova creación, para o persoal laboral municipal que actualmente preste servizos no Concello, e con arranxo aos seguintes criterios: · Integrarase na categoría de Oficial de 1ª o persoal laboral municipal que, no momento da entrada en vigor da presente modificación profesional, ocupe prazas adscritas ao grupo profesional C2 e á categoría de Oficial. · Integrarase na categoría de Oficial de 2ª e Auxiliar de Xardinería, o persoal laboral municipal que, no momento da entrada en vigor da presente modificación profesional, ocupe prazas de PEÓN DE OBRAS ou PEÓN DE SERVIZOS BÁSICOS, respectivamente, e adscritas ao grupo profesional C3/A. P. e á categoría de Operario Especialista; e previo cumprimento e acreditación, en todo caso, dos requisitos que a continuación se sinalan (e que resultarán imprescindibles para a efectiva integración nestas novas categorías e que, no caso de non cumprirse/acreditarse, implicará que o persoal en cuestión conserve a súa adscrición, de orixe, na categoría de Operario Especialista, contemplada como “categoría a extinguir” (sen prexuízo da súa afectación por futuros procesos extraordinarios de integración na categoría de Oficial de 2ª ou Auxiliar de Xardinería que, de ser o caso, se poidan realizar): - Presentación formal, por parte do persoal interesado/afectado, e no prazo máximo dun mes dende a entrada en vigor da presente modificación do sistema de clasificación profesional, dunha solicitude de reclasificación profesional nas novas categorías de Oficial de 2ª ou Auxiliar de Xardinería, segundo proceda - Estar en posesión da titulación mínima requirida, con carácter xeral, para o ingreso no grupo C2 (título de graduado en Educación Secundaria Obrigatoria, ou equivalente) ou, no seu defecto, dunha antigüidade mínima, no Concello de Teo, en prazas adscritas ao dito grupo C3, de cinco anos. - Superar, satisfactoriamente, con arranxo aos criterios de avaliación fixados ao efecto, o curso de capacitación profesional que, a tal obxecto, será organizado e programado polo Concello de Teo (e cuxos contidos e metodoloxía docente serán obxecto de consulta, con carácter previo á súa fixación, coa representación do persoal laboral municipal). Consecuencias retributivas.- As retribucións propias das categorías profesionais que se veñen de crear (Oficial de 1ª, Oficial de 2ª e Auxiliar de Xardinería) serán, de conformidade ao sistema retributivo fixado no Convenio Colectivo (Capítulo XVI), a suma das retribucións básicas (concretamente o soldo, vinculado ao grupo profesional de adscrición) e das complementarias (concretamente o Complemento de Destino e Específico; vinculados, ambos complementos, á categoría profesional, e cuxo nivel/contía exactos virán determinados polas valoracións que de ambos se realice, con arranxo ao sistema incorporado no Anexo II do propio Convenio); dando como resultado, a suma de retribucións básicas e complementarias, o salario base que lle corresponderá ás ditas categorías (sen prexuízo das restantes retribucións complementarias, de índole persoal que, no seu caso, lle poidan corresponder ao persoal que se integre nas mesmas). De tal xeito que, aos efectos da concreta definición das retribucións propias destas novas categorías, serán de aplicación os seguintes criterios; · No caso da creación da Categoría de Oficial de 1ª, ao entenderse esta como unha mera revisión nominativa respecto da anterior categoría de Oficial (para unha mellor e lóxica diferenciación da nova categoría de Oficial de 2ª) e, polo tanto, con plena equivalencia/continuidade profesional e funcional (e sen cambio de adscrición ao grupo profesional), non implicará revisión retributiva ningunha, de tal xeito que seguirá tendo asignadas as retribucións da anterior categoría de Oficial. · No caso da creación das categorías de Oficial de 2ª e Auxiliar de Xardinería, ao tratarse, de facto, dunha redefinición da anterior categoría de Operario Especialista que, aínda que pretende normalizar unha realidade profesional/funcional, en esencia, xa existente (e obxecto de valoración previa, coa determinación do Destino e Específico da dita categoría de Operario Especialista), o certo é que implica, en realidade, unha nova adscrición de grupo profesional; circunstancia que aconsella, e xustifica, proceder a unha revisión puntual das valoracións, particularmente no que se estima directamente vinculado con esta nova adscrición de grupo profesional e as implicacións/esixencias inherentes. Valoración do Complemento de Destino e do Específico, destas novas categorías, que se indica no Anexo I e que, en todo caso, se ben suporía un incremento da valoración en puntos, non implicaría un incremento do nivel nin das contías económicas, respectivamente, anteriormente previstos para a categoría de Operario Especialista. De tal xeito que, a efectos prácticos, a única modificación retributiva, respecto da anterior categoría de Operario Especialista, derivaría do cambio de grupo profesional de adscrición (do C3/A. P. ao C2); un incremento retributivo a calcular tomando como referencia as contías que a Lei de Presupostos do Estado contemple, no momento da efectiva materialización desta modificación profesional, para o persoal funcionario pertencente ás Agrupacións Profesionais -A. P.- (anterior grupo E), e ao grupo C2. · Compre finalmente precisar que nos supostos da non superación/acreditación dos requisitos fixados para a integración, nas novas categorías, do persoal anteriormente integrado na Categoría de Operario Especialista, e que, polo tanto, a continúe ostentando como “categoría a extinguir”, a mesma seguirá tendo asignadas as mesmas retribucións anteriormente fixadas. ANEXO I Valoración do Destino e Específico das novas categorías de Oficial de 2ª e Auxiliar de Xardinería (con comparativa coa anterior categoría de Operario Especialista) TÁBOA VALORACIÓN do DESTINO TÁBOA VALORACIÓN do ESPECÍFICO 2º.- ENTRADA EN VIGOR E INCORPORACIÓN AO CONVENIO COLECTIVO VIXENTE.- Acórdase proceder a fixar, como data de referencia aos efectos da entrada en vigor da presente modificación puntual do Convenio, a súa publicación no Boletín Oficial da Provincia, e a súa incorporación ao Convenio Colectivo, co alcance e implicacións inherentes, como parte integrante do mesmo. Rafael C. Sisto Edreira Santos Lorenzo Diego Viña Feás José M. Iglesias Eiras Juan M. Vieiro Uzal Amalia Guiance López Juan Loureiro Taibo Luis E. Papiri Villanueva